CELEX: 32004D0746
Language: sk
Date: 2004-10-18 00:00:00
Title: 2004/746/ES:Rozhodnutie Rady z 18. októbra 2004 o splnení podmienok stanovených v článku 3 Dodatkového protokolu k Európskej dohode o pridružení medzi Európskymi spoločenstvami a ich členskými štátmi na jednej strane a Bulharskou republikou na strane druhej, s ohľadom na predĺženie obdobia stanoveného v článku 9 ods. 4 protokolu 2 k Európskej dohode

30.10.2004   
            
            
               SK
            
            
               Úradný vestník Európskej únie
            
            
               L 328/101
            
         
      ROZHODNUTIE RADY
   
   z 18. októbra 2004
   o splnení podmienok stanovených v článku 3 Dodatkového protokolu k Európskej dohode o pridružení medzi Európskymi spoločenstvami a ich členskými štátmi na jednej strane a Bulharskou republikou na strane druhej, s ohľadom na predĺženie obdobia stanoveného v článku 9 ods. 4 protokolu 2 k Európskej dohode
   (2004/746/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, najmä na jej článok 87 ods. 3,
   so zreteľom na rozhodnutie Rady z 29. júla 2002 o podpísaní a predbežnom uplatňovaní Dodatkového protokolu k Európskej dohode o pridružení medzi Európskymi spoločenstvami a ich členskými štátmi na jednej strane a Bulharskou republikou na strane druhej, s ohľadom na predĺženie obdobia stanoveného v článku 9 ods. 4 protokolu 2 k Európskej dohode,
   so zreteľom na Dodatkový protokol k Európskej dohode o pridružení medzi Európskymi spoločenstvami a ich členskými štátmi na jednej strane a Bulharskou republikou na strane druhej, s ohľadom na predĺženie obdobia stanoveného v článku 9 ods. 4 protokolu 2 k Európskej dohode, najmä na jeho článok 3,
   so zreteľom na návrh Komisie,
   keďže:
   
               (1)
            
            
               Európska dohoda o pridružení medzi Európskymi spoločenstvami a ich členskými štátmi na jednej strane a Bulharskou republikou na strane druhej (1) nadobudla platnosť 1. februára 1995.
            
         
               (2)
            
            
               Článok 9 ods. 4 protokolu 2 k Európskej dohode stanovuje, že počas prvých piatich rokov po nadobudnutí platnosti tejto dohody a odchylne od odseku 1 bodu iii) uvedeného článku môže Bulharsko výnimočne poskytnúť pre výrobky z ocele verejnú pomoc na účely reštrukturalizácie za predpokladu, že to na konci obdobia reštrukturalizácie povedie k životaschopnosti prijímajúcich podnikov za bežných trhových podmienok. Výška a intenzita štátnej pomoci sú prísne obmedzené do miery nevyhnutnej na obnovenie tejto životaschopnosti a sú postupne znižované. Program reštrukturalizácie je spojený s celkovou racionalizáciou a znižovaním celkových výrobných kapacít v Bulharsku.
            
         
               (3)
            
            
               Počiatočné obdobie piatich rokov uplynulo 31. decembra 1997.
            
         
               (4)
            
            
               Bulharská republika požiadala 21. novembra 2002 o predĺženie uvedeného obdobia.
            
         
               (5)
            
            
               Je vhodné predĺžiť toto obdobie o dodatočné obdobie ôsmich rokov počnúc 1. januárom 1998 alebo až do dátumu pristúpenia Bulharska k Európskej únii, podľa toho, k čomu dôjde skôr.
            
         
               (6)
            
            
               Na tento účel podpísalo Spoločenstvo a Bulharsko 21. novembra 2002 dodatkový protokol k Európskej dohode, ktorý sa od tohto dátumu predbežne uplatňuje.
            
         
               (7)
            
            
               Podľa článku 2 dodatkového protokolu je predĺženie uvedeného obdobia podmienené tým, že Bulharsko predloží Komisii program reštrukturalizácie a obchodné plány, ktoré spĺňajú požiadavky článku 9 ods. 4 protokolu 2 k Európskej dohode a ktoré boli posúdené a schválené Národným úradom pre štátnu pomoc (Komisia na ochranu hospodárskej súťaže).
            
         
               (8)
            
            
               V marci 2004 predložilo Bulharsko Komisii program reštrukturalizácie a obchodný plán pre jeho jedinú spoločnosť, ktorá prijímala alebo prijíma štátnu podporu na reštrukturalizáciu.
            
         
               (9)
            
            
               Podľa článku 3 dodatkového protokolu je predĺženie uvedeného obdobia podmienené konečným hodnotením programu reštrukturalizácie a obchodných plánov Komisiou.
            
         
               (10)
            
            
               Komisia vykonala konečné hodnotenie programu reštrukturalizácie a obchodného plánu predloženého Bulharskom. Z tohto hodnotenia vyplýva, že vykonávanie programu reštrukturalizácie a obchodného plánu umožní dotknutej spoločnosti dosiahnuť životaschopnosť za bežných trhových podmienok. Taktiež sa ukazuje, že výška štátnej pomoci na účely reštrukturalizácie, ktorá je vymedzená v pláne, je obmedzená do miery nevyhnutnej na dosiahnutie životaschopnosti dotknutej spoločnosti a bude postupne znižovaná a do roku 2005 zastavená. Z hodnotenia tiež plynie, že sa dosiahne všeobecná racionalizácia a znižovanie nadmerných kapacít prijímajúcej spoločnosti. Na základe hodnotenia sa usudzuje, že program reštrukturalizácie a obchodný plán spĺňajú požiadavky článku 9 ods. 4 protokolu 2 k Európskej dohode,
            
         ROZHODLA TAKTO:
   Článok 1
   Program reštrukturalizácie a obchodný plán predložené Komisii Bulharskom v súlade s článkom 2 Dodatkového protokolu k Európskej dohode o pridružení medzi Európskymi spoločenstvami a ich členskými štátmi na jednej strane a Bulharskou republikou na strane druhej, s ohľadom na predĺženia obdobia stanoveného v článku 9 ods. 4 protokolu 2 k Európskej dohode spĺňajú požiadavky článku 9 ods. 4 protokolu 2.
   Článok 2
   Týmto sa podľa článku 1 dodatkového protokolu predlžuje obdobie, počas ktorého môže Bulharsko výnimočne poskytnúť pre výrobky z ocele verejnú pomoc na účely reštrukturalizácie v súlade s ustanoveniami článku 9 ods. 4 protokolu 2 o dodatočné obdobie ôsmych rokov počnúc 1. januárom 1998 alebo až do dátumu pristúpenia Bulharska k Európskej únii, podľa toho, k čomu dôjde skôr.
   
      V Bruseli 18. októbra 2004
      
         
            Za Radu
         
         
            predseda
         
         C. VEERMAN
         
      
   
   
      (1)  Ú. v. ES L 358, 31.12.1994, s. 3.